钦定古今图书集成/明伦汇编/氏族典/第606卷 > 《郑樵通志》 > 慕容皝
## 钦定古今图书集成/明伦汇编/氏族典/第606卷 > 《郑樵通志》 > 慕容皝

按《晋书慕容皝载记》，“皝字元贞，廆第三子也。龙颜版
齿，身长七尺八寸，雄毅多权略，尚经学，善天文。廆为
辽东公，立为世子。建武初，拜为冠军将军左贤王，封
望平侯。率众征讨，累有功。太宁末，拜平北将军，进封
朝鲜公。廆卒，嗣位，以平北将军行平州刺史，督摄部
内。咸和九年，成帝遣谒者徐孟、闾丘幸等持节拜皝”
镇军大将军、平州刺史、大单于、辽东公。封弈等以皝
任重位轻，宜称燕王。皝于是以咸康三年僭即王位，
赦其境内，以世子儁为太子。皝虽称燕王，未有朝命，
乃遣其长史刘祥献捷京师，兼言权假之意。庾冰、何
充等奏听皝称燕王。咸康七年，皝迁都龙城，躬巡郡
县，劝课农桑，起龙城宫阙，立东庠于旧宫，以行乡射
之礼，每月临观，考试优劣。皝雅好文籍，勤于讲授，学
徒甚盛，至千馀人。三年，畋于西鄙，马倒被伤。还宫引
儁，属以后事。以永和四年死，在位十五年，时年五十
二。儁僭号，追谥文明皇帝。